als_Latn ron_Latn bos_Latn
Lewis Hamilton eshte gjithnje e me prane titullit te dyte Boteror ne Formula 1. Piloti britanik, i cili ka triumfuar ne tre garat e fundit duke marre edhe kryesimin e klasifikimit te pergjithshem me 10 pike me shume se shoku i tij i skuadres Nico Rosberg, nuk fali as ne provat e dyta te lira qe u zhvilluan ne cirkutin e Sochit. Hamilton ishte i papermbajtshem edhe ne Cmimin e Madh te Rusise qe eshte bere pjese e kalendarit te Formula 1 kete sezon. Ne Sochi piloti anglez i Mercedesit regjistroi kohen me te shpejte 1 minute 39 sekonda e 630 te mijtat duke lene pas me gati 1 sekonde me shume Mclarenin e Kevin Magnussen. Kohen e trete me te mire ne Rusi e regjistroi Fernando Alonso, i cili ne sesionin e dyte te ketyre provave te lira e pilotoi Ferrarin e tij per 1 minute 40 sekonda e 504 te mijtat. Zhgenjeu totalisht Nico Rosberg, i cili edhe njehere tjeter u shfaq dukshem inferior perballe shokut te tij te skuadres duke treguar se ne kete fund sezoni nuk eshte me ai i fillimit. Vetem vendi i katert per gjermanin e Mercedes por ajo qe ben me shume pershtypje eshte diferenca e madhe ne kohe mes Hamilton dhe Rosberg, pasi 29-vjecari i biri ish pilotit Keke Rosberg regjistroi nje xhiro te shpejte 912 te mijtat me te ngadalte se ajo e liderit te klasifikimit. Pas gjermanit te Mercedesit u pozicionuan me radhe Valteri Bottas, Jenson Button dhe Felipe Massa. Shume keq Red Bulli ne Rusi me Sebastian Vettel qe u pozicionua i 9-ti dhe Daniel Ricciardon qe per shkak te problemeve ne makinen e tij nuk arriti te regjistronte dot nje xhiro te shpejte.
Nje gjest shume te bukur ne Sochi ndermori edhe skuadra e Marussias, e cila nepermjet presidentit Graeme Lowdown komunikoi se per respekt te pilotit te saj te demtuar rende ne pisten e Suzukas, Jules Bianchi, ne Cmimin e Madh te Rusise do te garoje vetem me nje pilot dhe ai do te jete Max Chilton.
als_Latn als_Latn